#corvette steering arm
Race s10 steering 98 s10 blazer steering box s10 coil spring spacer m3 steering arm s10 steering damper corvette steering arm s10 sway bar jeep cj7 steering. handtertjies | huiskok
Tag Archives: handtertjies
Christine Capendale se Gerookte Snoektert (uit Bak vir Pret en Profyt)
Dis selde dat daar ‘n bakboek uitgereik word wat die Suid-Afrikaanse bakker, en spesifiek ook die Afrikaanse huisbakster so goed verstaan soos Christine Capendale se Bak vir Pret en Profyt. (Bake for Pleasure and Profit).
Christine Capendale by die foto-ateljee van Myburgh Du Plessis. (Foto Errieda)
Soveel van ons bak deesdae ‘uit’, vir tuisnywerhede, koeke vir verjaarsdae, troukoeke, selfs vir plaasmarkies. En almal moet soms bak vir die basaar of die kinders se fondsinsameling by die skool. Om vir die lekker te bak, ja, maar ook vir die geld. Ons het ondernemingsgees en met hierdie nuutgevonde entreneursgees skep mense ook klein besighede met bak – daarvoor het jy ‘n sakeplan nodig. Om die prys van jou produk te bepaal moet jy die basis van kosteberekening ook verstaan. Sy deel wenke oor lisensies en permitte – het jy geweet jy moet selfs na jou plafonne kyk vir krakies waar kieme dalk kan skuil?
Niks vreet so aan profyt soos ‘n flop nie – en enige bakboek wat sys out werd is, se resepte moet werk – die eerste keer. Dit doen Christine se resepte by uitstek. Dis getoets. En goed getoets!
Christine gee ook idees hoe die basies resep verder opgetert kan word om nog meer aanloklik te lyk vir die koper en die eter.
Die inhoudsopgaaf stel jou aan klaar gerus dat jy hier met ‘n goeie bakmaat te doen het. Resepte vir Koeke, teetydbrode, kolwynjties, die fraaiste kleinkoekies, stafies en blokkies – en lekkergoed. Daar is ‘n hoofstuk afgestaan aan tradisionele gebak – ja die melktert, koeksister en ander ikone. Pasteie, quiches en southappies, soet terte, spesiale brode, beskuit en muffins.
Die troefkaarte is ook daar – die meer moeite, tydrowende maar beelskone begeerlikhede, met onmiskenbare Franse flair – roompoffertjies, makrolletjies, Croquembouche en die allerpragtigste petit fours denkbaar. Dis vir die groot spesiaal.
Christine saam met my in die RSG ateljee met ‘n bordjie soet en bordjie sout: heerlike gerookte snoektert en samosas ; asook fudge, skuimpies, macarons, miljoenerbrosbrood en malvalekkers in geroosterde klapper.
Oor Christine Capendale:
Ek ken vir Christine uit skooldae uit, die jong sussie van my vriend Neels Kriek, wat met my beste skoolmaat Hille van Schalkwyk getrou het. Christine was altyd mooi en slim – soos al die Krieke. Dalk is dit die terapie van bak wat haar so jonk laat lyk, want dis asof die tyd stilgestaan het en ons almal om haar raak ouer!
Ons paaie sou werklik eers weer kruis met die skiet van die Kokkedoor kookboek en daarna ook Koekedoor se bakboek. So het ons die vriendskapsbande weer opgetel. Haar bakvernuf, en veral hoe lieflik sy bak, maak haar vir my – en almal wat al by haar klas geloop het of van haar smulkos gesien en geproe het – ‘n rolmodel. Dis haar warm, gulhartige persoonlikheid wat ek in haar bakwerk sien – daar is nie nog ‘n mens wat so maklik en gretig bak soos sy nie – sy soek behoorlik verskonings om te bak, en deel net so graag uit.
Christine het ‘n seun en ook die twee mooiste dogsters wat ook bak – Robyn en Amy. Christine het lank in Langebaan gebly, en pendel nou tussen Gauteng en Kaapstad. Sy sien haarself steeds as Die Weskusmeisie.
Bordjie soet, bordjie sout
Ek het grootgeword met hierdie manier van saamkom vir ‘n teepartytjie, of iets by die kerk – almal dra iets by. Die soet kant was altyd ‘n fees, maar ek was dikwels teleurgesteld met dieselfde souttert en worsrolletjies. Christine se idees soos Vlegselhoenderpastei, gerooktesnoektert, individuele kerriemaalvleispasteie, Quiche Lorraine en ander mini quiches, spek- en kaaswiele, empanadas, snoeksamoesas en okkerneut- en roosmaryn kaasbeskuitjies beteken dat geen bordjie sout ooit weer verbeeldingloos te wees nie.
Lewer 1 groot tert / Genoeg vir 8
1 rol (400g) klaarbereide winkelskilferkorsdeeg of tuisgemaakte blaardeeg
1 klein groen soetrissie, gekap
250 ml (100g) gerasperde Cheddarkaas
400 ml (300 g) gevlokte, gerookte snoek
Voorverhit die oond tot 180C. Smeer mediumgrootte tertbord.
Rol die deeg uit en voer die bereide tertbord daarmee.
Verhit die olyfolie in ‘n pan oor matige hitte en soteer die ui en groenrissie daarin tot sag. Geur na smaak.
Skep die uiemengsel, kaas en gerookte snoek in die gevoerde tertbord.
Klits die eiers, melk en room saam, geur na smaak en giet oor die vulsel.
Bak vir sowat 30 minute tot goudbruin.
Sit ontpitte kalamatatert voor jy dit begin bak.
Maak individuele tertjies en bak sowat 15 minute.
Kan bedien word met Korrelrige mosterdsous:
Meng 30 ml heelkorrelmosterd, 15 ml Engelse mosterd, 100 ml mayonnaise van goeie gehalte, 50 ml heuning en mosterdslaaisous en 2 knoffelhuisies, fyngedruk, alles saam. Geur na smaak met sout en peper.
OP MY BAKLYSIE
Net so met die eerste deurblaai, het ek al begin notas maak van items wat ek eerste wil bak:
Sitrusbrood met gekaramelliseerde clementines en marmalade
Kobbelblokkies (Rocky Roads)
Grondboontjiebotter- en brandrissiefudge
Sjokolade- en hawermoutklontjies (wat ek poefkoekies noem)
Pekanneut- en gemmertert
Peer- en pralienkaaskoek
Bak vir Pret en Profyt is ook in Engels beskikbaar as Baking for Pleasure and Profit. Dit word deur Human & Rousseau uitgegee. Volbladfoto’s deur Myburgh Du Plessis illustreer elke resep, met stilering wat goeie inspirasie is hoe om gebak mooi voor te sit.
*Die boek is ook ‘n puik geskenk – lekker om te gee en lekker om te ontvang.
Tags: Bak vir pret en profyt, Christine Capendale, handtertjies, koeke, kookboek, lekkers, snoekpastei, snoektert, soetgoed, souttert